Alaquàs acollirà un Mercat Medieval els propers dies 30 i 31 d'agost
25/08/2003 14:29:00

# Alaquàs acollirà un Mercat Medieval els propers dies 30 i 31 d'agost

*   25/08/2003 14:29:00
*   [Imprimir](#)
*   Compartir
*    https://www.alaquas.org/documento.asp?id\_do=8727

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8727%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acollir%C3%A0%20un%20Mercat%20Medieval%20els%20propers%20dies%2030%20i%2031%20d%27agost)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8727/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8727/8727_Form_4.jpg)](https://www.alaquas.org/ficheros/documentos/2003/2/8727/8727_Form_10.jpg "<a href='https://www.alaquas.org/ficheros/documentos/2003/2/8727/8727_Form_10.jpg' target=_blank><i class='fa fa-external-link' aria-hidden='true'></i>.Alaquàs acollirà un Mercat Medieval els propers dies 30 i 31 d'agost</a>")

El mercat estarà ubicat en les rodalies del Castell i de la Plaça del Santíssim

Alaquàs acollirà un Mercat Medieval els propers dies 30 i 31 d'agost, activitat que, organitzada per l'Ajuntament d'Alaquàs, està inclossa dins del programa de les Festes Majors d'enguany. El mercat medieval estarà dirigit artísticament per la companyia Corda i Nuc.

El mercat medieval, que estarà instal·lat en les rodalies del Castell-Palau i de la Plaça del Santíssim, és un espai on les i els visitants podran trobar una gran quantitat de parades d'artesania, així com diferents tallers.

Al llarg de la celebració del Mercat Medieval també hi hauran diferents espectacles de música i ball, així com animació de carrer amb malabars, dansa, acrobàcia i joglaria. També es podrà contemplar diferents demostracions d'oficis de gremis antics a l'interior del Castell, veure una expossició sobre l'ofici de sabater o gaudir d'un concert medieval a càrrec del Cor de Cambra Mestral.

Amb aquest Mercat Medieval s'ofereix, no sols a les veïnes i veïns d'Alaquàs, sinó també als visitants, un espai obert on conéixer la forma de vida i els costums a l'Edat Mitjana, recreant l'ambient de l'època, quan els espectacles per al poble tenien lloc en aquests mercats.

El Mercat Medieval es complementarà amb una altra activitat, l'Espai Associatiu, que s'ubicarà en la Plaça de la Constitució i en el qual estaran presents vora una quinzena  d'associacions, tant locals com d'àmbit comarcal i estatal. L'espai Associactiu es celebrarà els mateixos dies 30 i 31 d'agost des de les 18 hores de la vesprada fins les 2 de la matinada.

Mitjançant l'Espai Associatiu diverses entitats tant locals com de fora de la ciutat donaran a conéixer les activitats que desenvolupen. Estaran presents les següents entitats de la ciutat: AMIAR, CAdA, Racó Solidari d'Alaquàs, SAMA.RUC, SOADI, Casa Joventut Sauqala, ONG Fontilles, Fundación ASSER, Viviendas para los sin techo.

D'altra banda, també participaran altres entitats, com ara, Proyecto África, Amnistía Internacional, Ajuda en Acció, Ayuda a la mujer indígena, UNICEF-Torrent, Albero arte-sano d'Aldaia, Fem Futur, Aldaia Solidària, Fons Valencià per a la Solidaritat i Esperanzas sin Fronteras.